
A lingua inglesa ou inglés^ é unha lingua indoeuropea 
da subfamilia das linguas xermánicas occidentais que 
xurdiu na Inglaterra anglosaxoa e que arestora é unha 
lingua franca a nivel globalJ 4 ^ 5 ^ Recibe o seu nome dos 
anglos, unha das tribos xermánicas que migraron cara a 
Inglaterra, e cuxo nome deriva da península de Angeln, 
no mar Báltico. Está estreitamente relacionado coas 
linguas frisoas, malia que o seu vocabulario foi incluído 
significativamente por outras linguas xermánicas a 
comezos da Idade Media, e posteriormente polas linguas 
románicas, particularmente o francésJ 6 ^ O inglés é a 
lingua oficial ou unha das linguas oficiais de case 60 
estados soberanos. É a lingua máis falada no Reino 
Unido, nos Estados Unidos, no Canadá, en Australia, 
Irlanda e Nova Zelandia e está moi estendida nalgunhas 
áreas do Caribe, África e sur de AsiaJ 7 ^ É a terceira 
lingua nativa máis falada do mundo, despois do mandarín 
e do castelánJ 8 ^ É tamén a segunda lingua máis 
aprendida e lingua oficial da Nacións Unidas, da Unión 
Europea, e de moitas outras organizacións mundiais e 
rexionais. É a lingua xermánica máis falada, 
representando polo menos o 70% dos falantes desta póla 
da familia indoeuropea. 

O inglés desenvolveuse ó longo de máis de 1 400 anos. 
As formas máis antigas do inglés, unha serie de dialectos 
anglofrisóns, chegaron a Gran Bretaña polos colonos 
anglosaxóns no século V, son chamadas inglés antigo. O 
inglés medio desenvolveuse no século XI coa conquista 
normanda de Inglaterra, nun período no que a lingua foi 
influída polo francésJ 9 ^ O inglés moderno comezou a 
finais do século XV coa introdución da imprenta en 
Londres, a Biblia do Rei Xacobe e o comezo da Gran 
mudanza vocálicaJ 10 ^ A través da influencia mundial do 
Imperio Británico, o inglés moderno espallouse por todo 
o globo dende o século XVII até a metade do século XX. 
A través dos diversos medios impresos e electrónicos, así 
como o xurdimento dos Estados Unidos como 
superpotencia mundial, o inglés converteuse na lingua 
principal das relacións internacionais e a lingua franca en 
moitas rexións e en contextos profesionais como a 
ciencia, a navegación e a leiÁ 11 ^ 


Pronuncia: 
Falado en: 
Rexións: 

Total 

de falantes: 


Posición: 

Familia: 


Escrita: 


Inglés 

English 

'iqglijW 

Países anglófonos 

Orixinalmente Inglaterra, hoxe 
internacional 

300 - 400 millóns (2006)[ 2 1 
400 millóns (segunda lingua) 
600 - 700 millóns (como lingua 
estranxeira)^ 


Indoeuropea 
Xermánico 
Xermano occidental 
Anglofrisón 
Ánglico 
Inglés 

Alfabeto latino 


Estatuto oficial 


Lingua 67 países 

oficial de: 21 entidades non soberanas 

Varias organizacións 
ONU 

Unión Europea 
Commonwealth de Nacións 
Consello de Europa 
GUAM 

Corte Penal Internacional 

COI 

ISO 

OTAN 

NAFTA 

OAS 

OECD 

OCI 














































O inglés moderno ten pouca flexión en comparanza con 
outras linguas, e susténtase moito en verbos auxiliares e 
na orde de palabras para a expresión de tempos 
complexos, aspectos e modo, así como de construcións 
pasivas, interrogativas e algunhas negacións. Malia as 
notables variacións dos acentos e dialectos do inglés 
empregados en diferentes rexións e países - en termos de 
fonética e fonoloxía, e ás veces en vocabulario, gramática 
e deletreo - os falantes de inglés en todo o mundo son 
quen de comunicarse cos outros con relativa facilidade. 

Clasificación 



Árbore filoxenética amosando as 
relacións entre as linguas da póla 
occidental das linguas xermánicas. 


O inglés é unha lingua indoeuropea, e pertence ó grupo occidental 
das linguas xermánicasJ 12 ^ As máis achegadas ó inglés son as 
frisoas, e xuntos forman o subgrupo anglofrisón das linguas 
xermánicas. O saxón antigo e o seu descendente o baixo alemán 
tamén están moi relacionados, e ás veces o baixo alemán, o inglés e 
o frisón son agrupados xuntos como linguas ingvaeónicas ou linguas 
xermánicas do mar do NorteJ 13 ^ O inglés moderno descende do 
inglés medio, que á súa vez descende do inglés antigoJ 14 ^ Algúns 
dialectos do inglés antigo e medio tamén se desenvolveron nun 






























número de linguas ánglicas, 

fingalés e yola falados en IrlandaJ 16 ^ 

O inglés clasifícase como unha lingua xermánica porque comparte 
elementos novos (diferentes doutras linguas indoeuropeas) con 
outras linguas xermánicas como o neerlandés, o alemán ou o 
suecoJ 17 ! Estes elementos innovadores amosan que estas linguas 
descenden dun mesmo antergo común, que os lingüistas chaman 
protoxermánico. Algúns elementos comúns das linguas xermánicas 
son o uso de verbos modais, a división dos verbos en fortes ou 
febles, e os cambios de son que afectan ás consoantes 
protoindoeuropeas, coñecidos como Lei de G rimm e de Verner. 
Segundo a lei de Grimm, a palabra foot (pé) comeza con /f/ nas 
linguas xermánicas, pero o seu cognado noutras linguas 
indoeuropeas comeza con /p/. O inglés clasifícase como lingua 
anglofrisoa porque comparten características comúns, como a 
palatalización de consoantes que eran velares no protoxermánicoJ 16 ' 

■ Inglés sing, sang, sung\ neerlandés zingen, zong, 
gezongen\ alemán singen, sang, gesungen (verbo forte) 

Inglés laugh, laughed\ neerlandés e alemán lachen, 
lachte (verbo feble) 

■ Inglés foot, neerlandés voet, alemán FuR, noruegués e 
sueco fot (inicial /f/ derivada do protoindoeuropeo *p 
segundo a lei de Grimm). 

Latín pes, ped-\ grego moderno ttóói pódi\ ruso nod pod\ 
sánscrito h^pád (orixinal protoindoeuropeo *p) 

■ Inglés cheese, frisón tsiis (ch e ts por palatalización) 



As linguas xermánicas en Europa. 



"EN" é o código de lingua común 
para o inglés (segundo o estándar 
ISO 639-1). 


Alemán Káse e neerlandés kaas (/e sen palatalización) 


O inglés, ó igual que outras linguas xermánicas insulares como o islandés e o feroés, desenvolveuse 
independentemente das lingas xermánicas continentais e as súas influencias. O inglés non é mutuamente 
intelixible con ningunha lingua xermánica continental, diferindo en vocabulario, sintaxe e fonoloxía, malia 
que algunhas, como o neerlandés, teñen fortes afinidades co inglés, especialmente nas fases iniciaisJ 19 ^ 


Debido a que o inglés cambiou considerablemente ó longo da súa historia por mor do contacto con outras 
linguas, en especial nórdico antigo e o normando francés, algúns estudosos sinalaron que o inglés pode 
considerarse unha lingua mesturada ou unha lingua crioula - unha teoría chamada hipótese do inglés medio 
crioulo. Malia o alto grao de influencia doutras linguas no seu vocabulario e gramática do inglés moderno é 
moi coñecido, moitos especialistas en contacto das linguas non consideran ó inglés como unha verdadeira 
lingua mesturadaJ 20 ^ 21 ^ 


Historia 


Artigo principal: Historia da lingua inglesa. 


Do protoxermánico ó inglés antigo 






















Artigo principal: Inglés antigo. 


A forma máis antiga do inglés é chamada inglés antigo ou 
anglosaxón (c. 550-1066). O inglés antigo desenvolveuse a partir 
dunha serie de dialectos xermánicos do mar do Norte orixinalmente 
falados ó longo da costa de Frisia, Baixa Saxonia, Xutlandia e o sur 
de Suecia polas tribos xermánicas coñecidas como anglos, saxóns e 
xutos. No século V, os anglosaxóns asentáronse en Gran Bretaña, e 
os romanos abandonaron Britania. No século VII, a lingua 
xermánica dos anglosaxóns converteuse na dominante en Britania, 
substituíndo ás linguas da Britania romana (43-409): as linguas 
britónicas, de orixe celta, e o latín, levado a Britania pola ocupación 
romanaJ 22 ^ 23 ^ 24 ^ Inglaterra e inglés (orixinalmente Englaland e 
englisc ) reciben o seu nome polos anglosJ 25 ^ 

O inglés antigo estaba dividido en catro dialectos: dous dialectos 
anglos, o de Mercia e Northumbria, e dous dialectos saxóns, o de 
Kent e WessexJ 26 ^ A través das reformas educativas de Alfredo o 
Grande no século IX e a influencia do reino de Wessex, o dialecto 
saxón occidental converteuse no variedade escrita estándarJ 27 ^ O 
poema épico Beowulf está escrito en saxón occidental, e o poema 
máis antigo en inglés, Ccedmon's Hymn, está escrito no dialecto de 
NorthumbriaJ 28 ' O inglés moderno desenvolveuse principalmente 
do dialecto de Mercia, pero a lingua escocesa desenvolveuse do de 
Northumbria. Unhas poucas inscricións curtas do período máis 
antigo do inglés foron escritas empregando escrita mnica.12 9 ] No 
século VI, foi adoptado o alfabeto latino, escrito coa grafía medio 
uncial. Inclúe as letras rúnicas wynn p e thorn ]a, e as letras latinas 
modificadas eth S, e ash aej 29 ^ 3 °] 

O inglés antigo é moi diferente do inglés medio e é moi difícil de entender para os falantes de inglés do 
século XXI. A súa gramática era semellante á do moderno alemán, e o seu parente máis achegado era o 
frisón antigo. Os nomes, adxectivos, pronomes e verbos tiñan moitas máis formas terminacións flexivas, e a 
orde das palabras era moito máis libre que a do inglés moderno. O inglés moderno ten formas de caso nos 
pronomes (he, him, his) e poucas terminacións verbais ( I have, he has), pero o inglés antigo tiña formas de 
caso nos nomes, e os verbos tiñan máis terminacións de persoa e númeroJ 31 ^ 32 ^ 33 ] 

A tradución de Mateo 8:20 do ano 1000 amosa exemplos de terminacións de caso (nominativo plural, 
acusativo plural e xenitivo singular) e de verbo (presente plural): 

Foxas habbad holu and heofonan fuglas nest 
Fox-as habb-aó hol-u and heofon-an fugl-as nest- 0 

fox-NOM.PL have-PRS.PL hole-ACC.PL and heaven-XEN.SG bird-NOM.PL nest-ACC.PL 

"Foxes have holes and the birds of heaven nests"I 34 J 

"Os raposos teñen buratos e os paxaros do ceo, niños" (tradución ó galego) 

Inglés medio 

Artigo principal: Inglés medio. 

O poema épico en inglés antigo 
Beowulf, escrito a man en escrita 
medio uncial: 

Hpeet pé Gárde/na ingéar dagum 
béod cyninga / prym ge frunon.... 


Englischmen peyz hy 








































No período que vai dende o século XVIII até o XII, o inglés antigo 
transformouse gradualmente en inglés medio a través do contacto 
lingüístico. A orixe do inglés medio é definida a miúdo arbitrariamente co 
comezo da conquista de Inglaterra por Guillerme o Conquistador en 1066, 
mais desenvolveuse no período entre os anos 1200-1450. 

Primeiro, as ondas de colonizadores nórdicos que chegaron ó norte das 
Illas Británicas nos séculos VIII e IX puxeron ó inglés antigo nun contacto 
intenso co nórdico antigo, unha xermánica do norte. A influencia do 
nórdico foi forte nas variedades do inglés antigo faladas na área de 
Danelaw arredor de York, que foi o centro da colonización nórdica; hoxe 
eses trazos están particularmente presentes no escocés e inglés do norte. 

Porén, o centro do inglés nórdico semellan ter sido as terras interiores 
arredor do Reino de Lindsey, e despois do ano 920, cando Lindsey foi 
reincorporado á política anglosaxoa, os trazos do nórdico espalláronse as 
variedades do inglés que non tiveran un contacto intenso cos falantes 
nórdicos. Algúns elementos da influencia nórdica que persisten en tódalas 
variedades do inglés moderno son os pronomes que comezan por th- ( they, 
them, their) que substituíron ós pronomes anglosaxóns con h- ( hie, him, 

herá)P® 

Coa conquista normanda de Inglaterra en 1066, o inglés antigo con trazos 
nórdicos foi suxeito do contacto co normando antigo, unha lingua 
románica estreitamente relacionada co francés moderno. A lingua 
normanda en Inglaterra evolucionou eventualmente no anglonormando. 

Como o normando era falado principalmente polas elites e os nobres, 
mentres que as clases baixas continuaron falando anglosaxón, a influencia 
do normando consistiu na introdución dun gran número de préstamos 
relacionados coa política, coa lexislación e os dominios sociais de prestixioJ 37 ^ O inglés medio simplificou 
amplamente o sistema de inflexión, probablemente para conciliar o nórdico antigo co inglés antigo, que 
tiñan inflexións diferentes pero morfoloxías semellantes. A distinción entre os casos nominativo e acusativo 
perdeuse agás nos pronomes persoais, o caso instrumental desapareceu e o uso do caso xenitivo foi limitado 
a describir posesión. O sistema de inflexión regulou moitas formas inflexionais irregulares/ 38 ^ e 
gradualmente simplificou o sistema de acordo, facendo a orde das palabras menos flexibleJ 39 ^ Na Biblia de 
Wycliffe de 1380, a pasaxe de Mateo 8:20 foi escrito así: 

Foxis han dennes, and briddis of heuene han nestis^ 

Aquí o sufixo plural -n no verbo have aínda se conserva, pero ningunha das terminacións dos casos sobre os 
substantivos está presente. 

No século XII, o inglés medio estaba completamente desenvolvido, integrando trazos nórdicos e normandos; 
continuou a ser falado até a transición ó inglés moderno arredor do 1500. A literatura en inglés medio inclúe 
Os contos de Canterbury de Geoffrey Chaucer e Le Morte d'Arthur de Thomas Malory. No período do 
inglés medio proliferou o uso de dialectos rexionais e os trazos dialectais foron utilizados como efectos por 
autores tales como Chaucer. 

Inglés moderno temperán 

Artigo principal: Inglés moderno temperán. 


hadde fram pe bygynnyng 
pre manner speche, 
Souperon, Northeron, and 
Myddel speche in pe 
myddel of pe lond, ... 
Nopeles by comyxstion 
and mellyng, furst wi¡b 
Danes, and afterward wip 
Normans, in menye pe 
contray longage ys 
asperyed, and som vsep 
strange wlaffyng, 
chyteryng, harryng, and 
garryng grisbytting. 

Aínda que, dende o 
principio, os ingleses 
tivesen tres xeitos de 
falar, o do sur, o do norte 
e a fala do interior do 
país, ... Porén, através da 
mestura, primeiro cos 
daneses e despois cos 
normandos, entre moitas 
outras xurdiu a lingua do 
país, e algúns empregan 
estraños tatabexos, 
parolas, gruñidos e 
renxidos. 

—John Trevisa, ca. 

1385&51 



O seguinte período na historia do inglés foi o inglés 
moderno temperán (1500-1700). Esta lingua 
caracterizouse polo gran desprazamento vocálico 
(1350-1700), que supuxo unha simplificación das 
inflexións e unha estandarización lingüística. 

O gran desprazamento vocálico afectou ás vogais longas 
do inglés medio. Foi un cambio en cadea, o cal implicou 
que cada cambio tivo un cambio subsecuente no sistema 
vocálico. As vogais medias e abertas foron elevadas, e 
as pechadas romperon en ditongos. Por exemplo, a 
palabra bite (trabada) foi orixinalmente pronunciada 
como a palabra actual inglesa beet, e a segunda vogal da 
palabra about (sobre) foi pronunciada como a palabra 
inglesa boot. O gran desprazamento vocálico explica 
moitas das irregularidades no deletreo, xa que o inglés 
mantén moitas formas escritas dende o inglés medio, e 
iso tamén explica porque as vogais inglesas teñen 
pronunciacións tan diferentes para as mesmas letras noutras linguas. L4iJL4¿J 

O inglés comezou a medrar en prestixio durante o reinado de Henrique V. Arredor do ano 1430 a Court of 
Chancery de Westminster comezou a empregar o inglés en documentos oficiais, e unha nova forma de inglés 
medio, coñecido como "Chancery Standard", foi desenvolvido a partir dos dialectos de Londres e das terras 
interiores do leste. En 1476 William Caxton introduciu a imprenta en Inglaterra e comezou a publicar os 
primeiros libros impresos en Londres, estendendo a influencia desa forma do inglésJ 43 ^ A literatura deste 
período moderno temperán inclúe as obras de William Shakespeare e a tradución da Biblia encargada polo 
rei Xacobe I. Mesmo despois do cambio vocálico, a lingua aínda soa diferente do inglés moderno: por 
exemplo, os grupos consonánticos /kn gn sw/ en knight, gnat e sword aínda se pronunciaban. Moitas das 
características gramaticais que un lector moderno de Shakespeare podería atopar pintorescas ou arcaicas 
representan as características distintas do inglés moderno temperánJ 44 ' 

Na versión de 1611 da Biblia do Rei Xacobe, escrita en inglés moderno temperán, Mateo 8:20 di: 

The Foxes haue holes and the birds of the ayre haue nests^ 

Isto exemplifica a perda do caso e o seu efecto na estrutura da oración (substituído coa orde de palabras 
suxeito-verbo-obxecto, e o emprego de of no canto do xenitivo non posesivo), e a introdución de préstamos 
do francés como ( ayre ) e substitucións de palabras (bird substituíu a fugol). 


bite i: 

. t 

beet e: 

, t 

beat e: 


ai au 


u: bout 

t . 

o: boot 

t 

o: boat 


, t 

bate a: 

Representación gráfica do gran desprazamento 
vocálico, amosando como a pronunciación das 
vogais longas mudou gradualmente, coas vogais 
i: e u: rompendo en ditongos e as vogais 
inferiores cada unha cambiando a súa 
pronunciación por un nivel. 




Expansión do inglés moderno 

A finais do século XVIII, o Imperio Británico facilitou a expansión do inglés nas súas colonias e dominios 
xeopolíticos. O comercio, a ciencia, a tecnoloxía, a diplomacia, a arte e a educación formal contribuíron a 
que o inglés se convertese na primeira lingua verdadeiramente global. O inglés tamén facilitou a 
comunicación internacional en todo o mundoJ 43 ^ 49 ' Ó tempo que Inglaterra continuou a formar novas 
colonias, outras foron acadando a independencia e desenvolvendo as súas propias normas de como falar e 
escribir o inglés. O inglés foi adoptado en América do Norte, a India, partes de África, Australasia e moitas 
outras rexións. No período poscolonial, algunhas das nacións acabadas de nacer que tiñan moitas linguas 
indíxenas optaron por continuar co inglés como lingua oficial para evitar as dificultades políticas de ter que 
promocionar unha das linguas indíxenas por riba das outrasJ 47 ^ 48 ^ 49 ^ No século XX o crecemento 
económico e a influencia cultural dos Estados Unidos de América e o seu rol como superpotencia despois da 



Segunda Guerra Mundial, sumado á emisión mundial en inglás da BBC^ acelerou significativamente o 
espallamento da lingua en todo o planetaJ 51 ^ 52 ^ No século XXI o inglés foi máis amplamente falado e 
escrito que ningunha outra lingua na historiaJ 53 ' 

O principal logro no desenvolvemento temperán do inglés moderno foi a codificación de normas explícitas e 
a súa diseminación a través dos medios de comunicación oficiais, como a educación pública e as 
publicacións subvencionadas polo estado. En 1755 Samuel Johnson publicou A Dictionary of the English 
Language que introduciu un estándar de escrita e normas de uso. En 1828 Noah Webster publicou American 
Dictionary of the English language nun esforzo por estabelecer unha norma para a fala e a escrita do inglés 
americano que era independente da forma británica. Dentro de Gran Bretaña os dialectos e as falas de clase 
baixa foron cada vez máis estigmatizados, o que levou a difusión rápida das variedades de prestixio entre a 
clase mediaJ 54 ^ 

En termos de evolución gramatical, o inglés moderno acadou un punto no que a perda do caso está case 
completada (o caso só se pode atopar hoxe nos pronomes, como he e him, she e her, who e whom ), e no que 
a orde das palabras suxeito-verbo-obxecto está totalmente fixada.^i Algúns cambios, como o uso do "do- 
support" convertéronse en universais da lingua. (o inglés temperán non empregaba a palabra "do" como 
auxiliar do xeito que o fai o inglés moderno; nun comezo só era empregado en construcións interrogativas, 
nas cales non era obrigatorioJ 55 ^ Hoxe, do-support co verbo have estase convertendo cada vez máis na 
forma estandarizada). O uso de formas progresivas en -ing semella estar creando novas construcións, e 
formas como had been being built estanse facendo máis comúns. A regularización de formas irregulares 
tamén continúa paseniño (por exemplo dreamed no canto de dreamt ), e as alternativas analíticas nas formas 
inflexivas estanse facendo máis comúns (por exemplo more polite no canto de politer). O inglés británico 
está a cambiar baixo a influencia do inglés americano, que conta cunha presenza máis forte nos medios e un 
maior prestixio asociado cos Estados Unidos como unha potencia mundial. [ 56 i[ 57 i[ 58 ] 

Distribución xeográfica 


Véxase tamén: Lista de países onde o inglés é a lingua oficial e Angloesfera. 



No ano 2016 400 millóns de persoas falaban inglés como lingua 
materna e 1 000 millóns fálano como segunda lingua.^51 O 
inglés é probablemente a terceira meirande lingua por número 
de falantes, despois do mandarín e o castelánJ 8 ^ Porén, cando se 
xuntan os falantes nativos cos non nativos, e dependendo das 
estimacións, pode ser a lingua común máis falada do 
mundoJ 53 ^ 60 ^ 61 ^ 62 ^ O inglés é falado por comunidades en 
tódolos continentes e nas illas de tódolos grandes océanosJ 63 ^ 

Os países nos que se fala o inglés poden ser agrupados en 
diferentes categorías polo xeito no que o inglés é empregado en 
cada país. Os países do "círculo interior"^ 64 ] con falantes 
nativos comparten unha forma estándar de escribir e de falar. O 
inglés non pertence só a un país, nin ós descendentes dos 

colonos ingleses. O inglés é unha lingua oficial de países poboados por algúns descendentes de falantes 
nativos. Tamén se converteu na máis importante lingua na comunicación internacional entre persoas que 
comparten unha lingua non nativa en calquera parte do mundo. 


Porcentaxe de falantes de inglés por 
país. 

80-100% 40-60% 0-20% 

60-80% 20-40% Non dispoñible 


Os tres círculos dos países anglófonos 













Braj Kachru distingue os países nos que se fala o inglés cun modelo de tres círculosJ 64 ^ Neste modelo, os 
países do "círculo interno" son países con grandes comunidades de falantes nativos de inglés, os países do 
"círculo exterior" teñen pequenas comunidade de falantes nativos de inglés pero o seu uso está a medrar 
como segunda lingua na educación, nos medios ou con propósitos oficiais locais, e os países do "círculo en 
expansión" son os que teñen moitas persoas aprendendo inglés como lingua estranxeira. Kachru basea o seu 
modelo na historia, en como o inglés se espallou en diferentes países, en como os usuarios adquiren o inglés 
e o alcance de uso do inglés en cada país. A pertenza a algún destes tres círculos pode cambiar co tempoJ 65 ^ 

Entre os países con grandes comunidades de falantes nativos (o 
círculo exterior) inclúense o Reino Unido, os Estados Unidos de 
América, Australia, o Canadá, Irlanda e Nova Zelandia, onde a 
maioría fala inglés, e Suráfrica, onde un significante minoría fala 
inglés. Os países con maior número de falantes nativos son, en orde 
descendente, os Estados Unidos (cuns 231 millóns),^ o Reino 
Unido (60 millóns) / 67 ^ 68 ^ 69 ^ o Canadá (19 millóns),^ Australia 
(con 17 millóns)/ 71 ^ Suráfrica (4,8 millóns)/ 72 ^ Irlanda 
(4,2 millóns), e Nova Zelandia (3,7 millóns)J 73 ^ Neses países os 
nenos aprenden o inglés dos seus pais, e os locais que falan outra 
lingua ou os novos inmigrantes aprenden inglés para comunicarse 
cos seus veciños e nos seus postos de traballoJ 74 ^ Os países do 
círculo interno achegan a base sobre a que o inglés se estende ós 
outros países do mundoJ 65 ^ 

As estimacións do número de falantes de inglés como segunda 
lingua e os falantes estranxeiros varían moito, entre os 470 millóns até máis de 1 000 millóns, dependendo 
de como se defina a súa competencia na linguaJ 7 ^ O lingüista David Crystal estima que os falantes non 
nativos superan ós nativos nunha relación de 3 non nativos por cada nativoJ 60 ^ No modelo dos tres círculos 
de Kachru, os países do "círculo exterior" inclúen a FilipinasJ 75 ' Xamaica/ 76 ^ India, Paquistán, 
Singapur/ 77 ] e Nixeria^ 78 ^ 79 ] cunha proporción pequena de falantes nativos pero un grande uso do inglés na 
educación, no goberno, nos negocios e onde inglés emprégase rutineiramente para a instmción escolar e as 
interaccións oficiais co gobernoJ 80 ' Estes países teñen millóns de falantes nativos dun continuo dialectal 
que vai dende o crioulo baseado no inglés até unha versión máis estándar do inglés. Teñen moitos máis 
falantes de inglés que adquiren a lingua nun proceso de progresión diaria e que escoitan a radiodifusión, 
especialmente se asisten a escolas onde o inglés é o medio de instrución. As variedades do inglés aprendido 
polos falantes que non son nativos poden estar influenciadas, especialmente na gramática, polas outras 
linguas faladas por estas persoasJ 74 ^ Moitas destas variedades de inglés inclúen palabras pouco usadas por 
falantes nativos de inglés nos países do círculo internoj 74 ' e poden ter diferenzas gramaticais e fonolóxicas 
tamén. O inglés estándar dos países dos círculo interno é tomado como referencia e norma de uso polos 
países dos círculos externosJ 74 ^ 

No modelo dos tres círculos, países como Polonia, a China, o Brasil, Alemaña, o Xapón, Indonesia, Exipto e 
outros países onde o inglés é considerado como unha lingua estranxeira, forman parte do "círculo en 
expansión".! 81 ] A distinción entre o inglés como primeira lingua, como segunda lingua e como lingua 
estranxeira é a miúdo debatible e pode cambiar en países particulares ó longo do tempoJ 80 ^ Por exemplo, 
nos Países Baixos e noutros países de Europa, o coñecemento do inglés como segunda lingua é case 
universal, con máis do 80% da poboación sendo quen de usalo/ 82 ^ e por iso o inglés emprégase acotío para 
comunicarse cos estranxeiros e na educación superior. Neses países, malia que o inglés non se empregue en 
entidades gobernamentais, o uso xeneralizado colócaos na fronteira entre o "círculo exterior" e o "círculo en 
expansión". O inglés é pouco frecuente entre as linguas do mundo tendo en conta o número gran número de 
falantes que non son nativos senón que o teñen como segunda lingua ou lingua estranxeiraJ 83 ^ Moitos 
usuarios de inglés no círculo en expansión úsano para comunicarse con outras persoas do círculo en 

expansión polo que a interacción con outros usuarios nativos non xoga ningún papel na súa decisión de falar 
inglésJ 84 ^ As variedades non nativas do inglés son amplamente empregada para a comunicación 
internacional, e a miúdo os falantes dunha variedade atopan trazos en común con outras variedadesJ 85 ' 


Inglés pluricéntrico 

O inglés é unha lingua pluricéntrica, o cal significa que ningunha 
autoridade nacional ten un estándar de uso para a linguaJ 86 ^ 87 ^ 88 ^ 89 ] 
Porén, o inglés non é unha lingua dividida^ 90 ! a pesar da brincadeira 
atribuída a George Bernard Shaw segundo a cal o Reino Unido e os 
Estados Unidos son "dous países separados por unha lingua común" J 91 ^ 
Tanto o inglés falado como o inglés empregado nas emisións empregan 
estándares de pronunciación nacionais que se estabelecen máis por 
costume que por regulación. As emisoras internacionais son 
identificadas polo país de procedencia máis que polo acento/ 92 ^ e as 
versións escritas compóñense a partir da forma estándar internacional 
do inglés. As normas do inglés escrito estándar mantéñense puramente 
polo consenso dos falantes educados en inglés de todo o mundo, sen 
ningún tipo de supervisión por parte de ningún goberno ou organización 
internacional.E^I Os oíntes estadounidenses comprenden xeralmente a 
maioría da radiodifusión británica, e os oíntes británicos comprenden 
doadamente a maioría da radiodifusión estadounidense. A maioría dos 
anglofalantes de todo o mundo poden entender programas de radio, 
programas de televisión e filmes de moitas partes do mundo de fala 
inglesaJ 94 ^ Tanto as variedades estándar como as no estándar de inglés 
poden incluír estilos formais ou informais, que se distinguen pola 
escolla de palabras e sintaxe e empregan tanto rexistros técnicos como 
non técnicos/ 95 ] 



Gráfico que a amosa a 
porcentaxe de falantes 
nativos de inglés que viven 
en países do "círculo 
interior". 

Estados Unidos (64.3%) 
Reino Unido (16.7%) 
Canadá (5.3%) 

Australia (4.7%) 

Suráfrica (1.3%) 

Irlanda (1.1%) 

Nova Zelandia (1%) 
Outros (5.6%) 


A historia colonial dos países do círculo interno fóra de Gran Bretaña axudou ás distincións a nivel dialectal 
e a producir unha forma koiné en Suráfrica, Australia e Nova Zelandia J 9f) ' A maioría dos inmigrantes que 
chegaron ós Estados Unidos e que non eran británicos adoptaron axiña o inglés despois de chegar. Hoxe, a 
maioría da poboación dos Estados Unidos é monolingüe en inglés/ 97 ^ 66 ^ malia que o inglés só ten o status 
oficial en 30 dos 50 estados norteamericanos/ 98 ^"] 


O inglés como unha lingua global 

O inglés deixou de ser a "lingua dos ingleses" no senso de pertencer só ó pobo que é etnicamente 
inglesaJ 100 ^ 101 ] O emprego do inglés está medrando en tódolos países para comunicacións internas e 
internacionais. A maioría da xente aprende o inglés por razóns prácticas máis que por razóns 
ideolóxicasJ 102 ^ Moitos dos falantes de inglés en África convertéronse en parte dunha comunidade 
"afrosaxoa" que une ós africanos de diferentes paísesJ 103 ^ 

A medida que a descolonización proseguiu en todo o Imperio Británico nos anos 1950 e 1960, as antigas 
colonias non rexeitaron o inglés senón que continuaron a usalo como estados independentes coas súas 
propias políticas lingüísticasJ 48 ^ 49 ^ 104 ^ Por exemplo, a visión que moitos indios tiñan do inglés pasou da 
asociación co colonialismo ó progreso económico e o inglés continúa a ser unha lingua oficial da IndiaJ 105 ^ 
O inglés tamén é amplamente empregado nos medios e na literatura, e o número de libros publicados en 









inglés anualmente na India é o terceiro meirande do mundo despois dos Estados Unidos e o Reino 
UnidoJ 106 ^ Porén, o inglés é raramente falado como primeira lingua, contando só arredor dun par de centos 
de miles de persoas e menos do 5% da poboación fala inglés con fluidez na IndiaJ 107 ^ 108 ^ David Crystal 
argumentou no 2004 que, combinando os falantes nativos e non nativos, a India tería hoxe máis xente que 
fala e entende o inglés que calquera outro país do mundoJ 10 '^ Mais, o número de falantes é realmente 
incerto e moitos estudosos sosteñen que os Estados Unidos teñen aínda máis falantes que a IndiaJ 110 ^ 

O inglés moderno, ás veces descrito como a primeira lingua franca global/ 51 ^ 111 ! é tamén considerada 
como a primeira lingua mundialJ 112 ^ 113 ^ É a lingua máis empregada do mundo na publicación de xornais e 
de libros, nas telecomunicacións internacionais, nas publicacións científicas, no comercio internacional, no 
entretemento de masas e na diplomaciaJ 113 ^ O inglés é, por tratado internacional, a base da lingua 
controlada^ 114 ^ de Seaspeak e Airspeak, empregada como lingua auxiliar da navegación^ 115 ' e da 
aviaciónJ 116 ^ No pasado, adoitaba estar ó nivel do francés e do alemán no campo das investigacións 
científicas pero hoxe é a lingua franca ou dominanteJ 117 ^ Acadou paridade co francés como lingua da 
diplomacia nas negociacións do Tratado de Versalles en 1919j 118 ^ Na fundación das Nacións Unidas a finais 
da Segunda Guerra Mundial, foi a lingua prominente ^ 119 ' e hoxe é a lingua principal na diplomacia e nas 
relacións internacionais en todo o mundoJ 120 ^ É unha das seis linguas oficiais das Nacións UnidasJ 121 ^ 
Moitas outras organizacións mundiais e internacionais, incluíndo o Comité Olímpico Internacional, 
especifican o inglés como lingua de traballo ou lingua oficial da organización. 

Moitas organizacións rexionais e internacionais como a Asociación Europea de Libre Comercio, a 
Asociación de Nacións do Sueste Asiático/ 52 ^ e a Cooperación Económica Asia-Pacífico teñen o inglés 
como única lingua de traballo da organización mesmo tendo en conta que a moitos países non teñen maioría 
de falantes de inglés. Malia que a Unión Europea permite ós seus estados membros designar calquera das 
linguas nacionais como lingua oficial da Unión, na práctica o inglés é a principal lingua de traballo da 
organizaciónJ 122 ^ 

Malia que en moitos países o inglés non é lingua oficial, é a lingua máis escollida como lingua 
estranxeiraJ 51 ^ 52 ^ Entre os países da Unión Europea, o inglés é a lingua estranxeira máis estendida en 
dezanove dos vinte e cinco estados onde non é oficial (isto é, os países que non son o Reino Unido, Irlanda e 
Malta). Nunha enquisa de 2012 do Eurobarómetro, o 38% dos europeos dos países non anglófonos son quen 
de ter unha conversa nesta lingua. A seguinte lingua máis mencionada como lingua estranxeira, o francés, 
pódena empregar o 12% dos que responderon a enquisaJ 123 ] 

Un coñecemento profesional do inglés converteuse nun requisito cada vez máis común nun gran número de 
postos de traballo e profesións, como en medicina^ 124 ] ou informática. Converteuse tamén nunha ferramenta 
moi importante nas publicacións científicas, con máis do 80% dos artigos xornalísticos indexados por 
Chemical Abstracts en 1998 escritos en inglés, o 90% dos artigos en ciencias naturais en 1996 e o 82% dos 
artigos de humanidades en 1995^ 125 ^ 

O crecemento do uso do inglés globalmente tivo un efecto noutras linguas, o que levou que algunhas verbas 
inglesas fosen asimiladas no vocabulario doutras linguas. Esta influencia do inglés suscitou preocupacións 
pola morte doutras linguas/ 126 ' e acusacións de imperialismo lingüístico/ 127 ^ e isto provocou unha 
resistencia á difusión do inglés. Porén, o número de falantes continúa a medrar porque moita xente en todo o 
mundo pensa que o inglés proporciona oportunidades para atopar emprego e mellorar as súas vidasJ 128 ^ 

Malia que algúns estudosos sinalaron a posibilidade dunha futura diverxencia dos dialectos ingleses cara a 
linguas mutuamente inintelixibles, a maioría coidan que é máis probable que continúe a funcionar como 
unha lingua koiné no que a forma estándar unifica ós falantes de todo o mundo/ 129 ] O inglés emprégase 
como a lingua para unha comunicación más ampla en países de todo o mundoJ 130 ^ Por iso, o inglés medrou 
internacionalmente moito máis que calquera das linguas construídas propostas como lingua auxiliar, 
incluído o esperantoJ 131 ^ 132 ^ 



Fonoloxía 


Artigo principal: Fonoloxía do inglés. 

A fonética e a fonoloxía do inglés difire entre os dialectos, mais polo xeral non interfire na comprensión 
mutua. A variación fonolóxica afecta ó inventario de fonemas (sons da fala que distinguen o significado), e 
a variación fonética é a diferenza na pronunciación de fonemasJ 133 ] Esta visión xeral describe a 
pronunciación estándar no Reino Unido e nos Estados Unidos: Pronunciación recibida (PR) e General 
American (GA) (véxase a sección "Dialectos, acentos e variedades"). Os símbolos fonéticos empregados 
abaixo son do Alfabeto Fonético Internacional (AFI)J 134 ^ 135 ^ 136 ] 


Consoantes 

A maioría dos dialectos ingleses comparten os mesmos 24 fonemas consonánticos. O inventario de 
consoantes amosado abaixo é válido para o inglés californianoj 137 ] e para PRj 138 ^ 


Fonemas consoánticos 



Labial 

Dental 

Alveolar 

Post- 

alveolar 

Palatal 

Velar 

Glotal 

Nasal 

m 


n 



n 


Oclusiva 

P b 


t d 



k g 


Africada 




tj d 3 




Fricativa 

f V 

0 5 

s z 

J 3 



h 

Aproximante 



X* 


j 

w 


Lateral 



1 






* Convencionalmente transcrito /r/. 

Na táboa, cando as obstruíntes (oclusivas, africadas e fricativas) aparecen en parellas, como /p b/, /tj áy e 
/s z/, a primeira é forte e a segunda é feble. As obstruíntes fortes, como /p tj s/ pronúncianse con máis 
tensión muscular e forza do alento que as febles, como /b d3 z/, e son sempre xordas. As consoantes febles 
son pronunciadas parcialmente ó comezo e ó remate dos enunciados, e completamente pronunciados entre 
vogais. As oclusivas fortes como /p/ teñen unha articulación engadida na maioría dos dialectos do inglés: 
son aspiradas [p h ] cando aparecen soas no comezo dunha sílaba acentuada, a miúdo noutros casos non son 
aspiradas, e ás veces son oclusivas [p ] ou pre-glotalizadas [ 7 p] no remate da sílaba. Nunha palabra dunha 
soa sílaba, a vogal anterior a unha oclusiva forte é acurtada: segundo isto, nip ten unha destacable vogal 
curta (foneticamente, pero non fonemicamente) e non nib [ni' p] J 139 ^ 

■ oclusivas febles: bin [bi' n], about [e ' baot], nib [ni' b] 

■ oclusivas fortes: pin [' p h in], spin [spin], happy [' haepi], nip [' nip ] ou [' ni 7 p] 

En PR, a aproximante lateral /1/ ten dous alófonos principais (variacións de pronunciación): a clara ou plana 
[1], como en light, e a escura ou velar [1], como en fu//J 140 ^ GA ten o / escuro en moitos casosJ 141 ^ 

■ claro /: PR light [lait] 

■ escuro /: PR e GA full [ful], GA light [lait] 





Tódalas sonoras (líquidas /1, r/ e nasais /m, n, q/) desonorizan cando van despois dunha obstruínte xorda e 
son silábicas cando van despois dunha consoante ó final dunha palabraJ 142 ^ 

■ sonoras xordas: clay [' klsi] e snow [' snou] 

■ sonoras silábicas: paddle [pad.l], e button [bAt.n] 


Vogais 

A pronunciación das vogais varía amplamente entre os diferentes dialectos e é un dos trazos máis 
salientables do acento dos falantes. A que se amosa embaixo lista dos fonemas vocálicos da Pronunciación 
Recibida (RP) e General American (GA), con exemplos de palabras nos que se producen. As vogais están 
representadas con símbolos do Alfabeto Fonético Internacional; aquelas sinaladas en RP son as estándar nos 
dicionarios británicos e outras publicacións. 


monotongacións 


RP 

GA 

verba 

i : 

i 

need 

i 

bid 

e 

£ 

bed 

ae 

back 


monotongacións 

RP GA 

verba 

I i 

roses 

9 

comma 

3: 3r 

bird 

A 

but 


monotongacións 


RP 

GA 

verba 

u : 

u 

food 

ü 

good 

d : 


paw 

o 

J 

cloth 

a 

box 

a: 

bra 


ditongos 


1 RP GA 

verba 

ei 

bay 

au oü 

road 

ai 

cry 

aü 

cow 

01 

boy 


En RP, a duración da vogal é fonémica; as vogais longas están marcadas con dous puntos : na táboa 
superior, como na vogal de need [ni: d] e de xeito oposto a bid [bid]. GA non ten vogais longas. 

Nas dúas clases de pronunciación, as vogais son foneticamente acurtadas antes de consoantes fortes na 
mesma sílaba, como /t tj f/, pero non antes de consoantes febles como /d d3 v/ ou en sílabas abertas: deste 
xeito, a vogal de rich [ritj], neat [ni T t], e safe [séif] son considerablemente máis curtas que as de ridge 
[rid3], need [ni: d], e save [seiv], e a vogal de light [lait] é máis curta que a de lie [lai]. Xa que moitas 
consoantes febles son mudas ó final dunha sílaba, a lonxitude dunha vogal é un sinal de se a consoante 
seguinte é feble ou forteJ 143 ' 

As vogais /í 0/ só aparecen en sílabas non acentuadas e son o resultado dunha redución vocálica. Algúns 
dialectos non as distinguen, polo que roses e comma rematan na mesma vogal, un trazo dialectal chamado 
fusión de vogais febles. GA ten un r sen acentuar-/^/, como en butter [' bAtad, que en RP ten a mesma 
vogal que en comma. 


Fonotáctica 

Unha sílaba inglesa inclúe un núcleo de sílaba que consiste nun son de vogal. O inicio da sílaba e a coda 
(inicio e fin) son opcionais. Unha sílaba pode comezar con até tres sons de consoante, como en sprint 
/sprint/, e rematar en até catro, como en texts /teksts/. Isto dálle á sílaba inglesa a segiunte estrutura, 
(CCC)V(CCCC) onde C representa unha consoante e V unha vogal. As consoantes que poden aparecer 
xuntas nas codas están restrinxidas, como é a orde na que poden aparecer. Os comezos só poden ter catro 





tipos de consoantes: unha oclusiva e aproximante, como en play; unha fricativa xorda e aproximante, como 
en fly ou sly; s e unha oclusiva xorda, como en stay; e s, unha oclusiva xorda e unha aproximante, como en 
string J 144 ^ Os grupos de nasais e oclusivas só se permiten en codas. Os grupos de obstruíntes sempre están 
de acordo coa voz, e os grupos de sibilantes e de plosivos co mesmo punto de articulación están prohibidos. 
Ademais, varias consoantes teñen distribucións limitadas: /h/ só pode aparecer na posición inicial da sílaba, 
e /q/ só na posición final da sílabaJ 145 ^ 


Acento, ritmo e entoación 

O acento xoga un importante papel no inglés. Certas sílabas son acentuadas mentres que outras non o son. O 
acento é unha combinación de duración, intensidade, calidade vogal e algúns cambios no ton. As sílabas 
acentuadas son pronunciadas máis longas e intensas que as non acentuadas, e as vogais en sílabas sen 
acentuar adoitan neutralizarse, mentres que as acentuadas non o fanJ l4í) ' Algunhas palabras, principalmente 
palabras de función curta, pero tamén algúns verbos modais como can, teñen formas fortes e febles 
dependendo da súa posición acentuada ou non acentuada dentro da oración. 

A acentuación en inglés é fonémica, e algúns pares de palabras distínguense polo acento. Por exemplo, a 
palabra contract é acentuada na primeira sílaba (' kDntrsekt) cando é un substantivo, pero acentúase a 
derradeira sílaba (k0n ' trsekt) cando é un verboJ 147 ^ 148 ^ 149 ^ Neste caso, a acentuación está relacionada coa 
neutralización vocálica: no substantivo "contract" a primeira sílaba está acentuada e ten unha vogal non 
neutralizada /D/, pero no verbo "contract" a primeira sílaba non está acentuada e ten a vogal neutralizada /9/. 
O acento tamén se emprega para diferenciar entre palabras e oracións, para que unha palabra composta 
reciba unha soa unidade de esforzo, pero a frase correspondente ten dous: e.g. to búrn óut versus a búrnout, 
e a hótdog versus a hót dógj 150 ^ 

En termos de ritmo, o inglés é descrito polo xeral como unha ligua isocrónica, o que quere dicir que a 
cantidade de tempo entre as sílabas acentuadas adoita ser o mesmo. As sílabas acentuadas son pronunciadas 
máis longas, mais as sílabas non acentuadas (as sflabas entre os acentos) son máis curtas. As vogais en 
sílabas non acentuadas son máis curtas, e a redución vocálica provoca cambios na calidade vocálica: 
neutralización. 

